ᱯᱤᱨᱩ ᱥᱤᱝ

ᱠᱚᱢᱯᱟᱱᱤ ᱦᱟᱵᱤᱞᱫᱟᱨ ᱢᱮᱡᱚᱨ ᱯᱤᱨᱩ ᱥᱤᱝ ᱥᱮᱠᱷᱟᱣᱟᱛ (᱒᱐ ᱢᱮ ᱑᱙᱑᱘ ᱑᱘ ᱡᱩᱞᱟᱭ ᱑᱙᱔᱘) ᱫᱚ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮᱱ ᱢᱤᱫᱴᱮᱱ ᱚᱯᱷᱤᱥᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱯᱟᱨᱚᱢ ᱵᱤᱨ ᱪᱚᱠᱨᱚ (PVC), ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱷᱟᱹᱫᱽ ᱥᱤᱨᱯᱟᱹ ᱓᱒᱔᱕ ᱮ ᱧᱟᱢ ᱟᱠᱟᱫᱟ᱾

ᱥᱤᱝ ᱫᱚ ᱒᱐ ᱢᱮ ᱑᱙᱓᱖ ᱨᱮ ᱵᱨᱤᱴᱤᱥ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱯᱩᱭᱞᱩ ᱯᱚᱧᱡᱟᱵᱽ ᱨᱮᱡᱤᱢᱮᱱᱴ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱑᱙᱔᱐ ᱟᱨ ᱑᱙᱔᱕ ᱛᱟᱞᱟ ᱨᱮ, ᱩᱱᱤ ᱫᱚ ᱵᱨᱤᱴᱤᱥ ᱠᱚᱢᱚᱱᱣᱮᱞᱛᱷ ᱚᱠᱩᱯᱮᱥᱚᱱ ᱯᱷᱳᱨᱥ (British Commonwealth Occupation Force) ᱞᱮᱠᱟᱛᱮ ᱡᱟᱯᱟᱱ ᱨᱮ ᱥᱮᱞᱮᱫᱚᱜ ᱢᱟᱬᱟᱝ ᱨᱮ ᱠᱚᱧᱮᱼᱯᱟᱪᱮ ᱯᱷᱨᱚᱱᱴᱤᱨᱤ ᱟᱨ ᱢᱤᱫ ᱤᱱᱥᱴᱨᱠᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱼᱟ᱾ ᱥᱤᱧᱚᱛ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ, ᱩᱱᱤ ᱫᱚ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ-ᱯᱟᱠᱤᱥᱛᱟᱱ ᱞᱟᱹᱲᱦᱟᱹᱭ ᱨᱮ ᱥᱮᱞᱮᱫ ᱞᱮᱱᱟᱭ, ᱡᱟᱦᱟᱸ ᱨᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱟᱡᱽᱯᱩᱛ ᱨᱟᱭᱯᱷᱮᱞᱥ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱥᱤᱝ ᱫᱚ ᱡᱟᱹᱢᱢᱩ ᱟᱨ ᱠᱟᱥᱢᱤᱨ ᱨᱮᱱᱟᱜ ᱴᱤᱴᱣᱟᱞ ᱨᱮ ᱢᱤᱫ ᱯᱟᱠᱤᱥᱛᱟᱱᱤ ᱯᱚᱥᱴ ᱦᱟᱛᱟᱣ ᱞᱟᱹᱜᱤᱫ ᱮᱢ ᱟᱠᱟᱱ ᱢᱤᱫ ᱠᱚᱢᱯᱟᱱᱤ ᱨᱮᱱᱟᱜ ᱢᱩᱬᱩᱛ ᱛᱷᱚᱠ ᱨᱮᱭ ᱛᱟᱦᱮᱸ ᱠᱟᱱᱟ᱾ ᱟᱠᱚᱣᱟᱜ ᱡᱟᱨᱯᱟ ᱮᱦᱚᱵ ᱛᱟᱭᱚᱢ ᱜᱮ, ᱠᱚᱢᱯᱟᱱᱤ ᱨᱮ ᱟᱹᱰᱤ ᱟᱭᱢᱟ ᱦᱚᱲ ᱠᱚ ᱜᱚᱡ ᱮᱱᱟ᱾ ᱚᱠᱛᱚ ᱛᱟᱭᱱᱚᱢ, ᱥᱤᱝ ᱫᱚ ᱢᱤᱫ ᱯᱟᱠᱤᱥᱛᱟᱱᱤ ᱢᱤᱰᱤᱭᱟᱢ ᱢᱤᱥᱤᱱ ᱜᱟᱱ ᱯᱳᱥᱴ ᱮ ᱫᱚᱠᱷᱚᱞ ᱫᱟᱲᱮ ᱞᱮᱫᱟ᱾ ᱢᱮᱱᱠᱷᱟᱱ, ᱩᱱ ᱚᱠᱛᱚ ᱨᱮ, ᱥᱟᱱᱟᱢ ᱥᱚᱸᱜᱮ ᱫᱚ ᱵᱟᱡᱟᱣ ᱟᱨᱵᱟᱝ ᱜᱚᱡ ᱟᱠᱟᱱ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱚᱥ ᱯᱩᱨᱟᱹᱣ ᱞᱟᱹᱜᱤᱫ ᱥᱤᱝ ᱫᱚ ᱮᱠᱞᱟ ᱜᱮᱭ ᱥᱟᱨᱮᱡ ᱛᱟᱦᱮᱭᱮᱱᱟ᱾ ᱩᱱᱤ ᱵᱟᱨᱦᱮ ᱪᱟᱞᱟᱣ ᱠᱟᱛᱮ ᱚᱱᱟ ᱛᱟᱭᱚᱢ ᱨᱮᱭᱟᱜ ᱫᱩᱥᱢᱚᱱ ᱯᱳᱥᱴ ᱨᱮ ᱜᱨᱮᱱᱮᱰ ᱪᱟᱯᱟᱫ ᱠᱮᱫᱟᱭ᱾ ᱮᱴᱟᱜ ᱫᱟᱨᱟᱝ ᱨᱮ ᱥᱮᱱᱚᱜ ᱢᱟᱲᱟᱝ ᱩᱱᱤ ᱫᱚ ᱟᱡᱟᱜ ᱵᱚᱦᱚᱜ ᱨᱮ ᱵᱩᱞᱣᱴ ᱛᱮᱭ ᱵᱟᱡᱟᱣ ᱞᱮᱱᱟ᱾

ᱮᱛᱚᱦᱚᱵ ᱡᱤᱭᱚᱱ

ᱯᱷᱟᱹᱫᱽ ᱡᱤᱭᱚᱱ
ᱧᱩᱢ ᱦᱟᱞᱟᱝ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ